Pierre Jaccoud
Dr Pierre Jaccoud (* 24. Novämber 1905 z’Gämf; † 4. Juli 1996) isch e Schwiizer Aawald u Bolitiker (FDP) gsi u wahrschindlech es Opfer vor Juschdiz worde.

Churzi Biografii 
Dr Jaccoud ische bekannte Rächdsaawalt z’Gänf gsi. Är hed am Aafang ir Kanzléi vo sim Vatter as Aawalt gschaffed u isch schbéter Partner vor Kanzléi worde, bevor er si übernòo hed. 1953 u 1954 isch er Bresidänt vor Gämfer Aawalts–chammere gsi. Unger anderem heder dr Aly Khan as Schéidigsaawald wärend däm sire Schéidig vor Rita Hayworth verdéidigd u isch Aawalt vo mängne schwiizer u usländische Firmene z’Gänf gsi. Vo 1936 bis 1958 isch är Mitgliid vom Grossä Raat vom Kantòon Gänf gsi.

Dr Jaccoud isch imne umschdrittene u schbekdakuläre Mordbrozäss, dr Jaccoud–Affäre, 1960 füre Mord vom Landmaschinehändler Charles Zumbach (wo aber warschinlech mit Waffe mit dr Algèerische Befréiigsfront ghandled het u wäg däm umbrachd worde n isch) verùrdéilt worde; dr Fall isch nie klärt worde. Er isch zue sibe Jaar Zuchthuus verùrdéilt und 1963 wege «gueter Füerig» entlaa worde.

Dr Jaccoud isch verhüraated gsi u hed zwo Döchder u ne Sòon gha.

Kwälle 

Schwiizer Politiker
Rächtsawalt
Kriminalfall i der Schwiz
Gämfer
Maa